section_heading: Live izvedbe
paragraph_text: Za Blond Ambition Tour 1990., Madonna je izjavila: "Željela sam ubaciti jednu staru pjesmu za zabavu, a "Holiday" mi se činila kao svima najdraža. To je jedina moja stara pjesma za koju mogu reći da se ne osjećam da sam je prerasla dok ju pjevam." Pjesma se našla u završnici koncerta. Odjeću u stilku polke je krirao Jean-Paul Gaultier. Tri različite izvedbe se mogu vidjeti na izdanjima: Blond Ambition - Japan Tour 90, Live! - Blond Ambition World Tour 90 i Truth or Dare. Izvedba s dokumentarnog filma je korištena u svrhu promocije samog filma. Bila je 1992. nominirana za četiri MTV-jeve nagrade u kategorijama: najbolji video, najbolji dance video, najbolja koreografija i najbolje kinematografija u videu, ali nije osvojila nagradu. 200px|right|thumb|Izvedba na [[Sticky & Sweet Tour 2009. u čast Michael Jacksonu]] Na The Girlie Show Tour 1993., pjesma je izvedena u alternativnoj verziji. Tema je bila vojska. Na pola izvedbe, Madonna zaustavlja pjesmu kako bi radila vojne vježbe s plesačima i publikom. Pjesma je izazvala snažnu rekaciju u Puerto Ricu kada je Madonna trljala njihovom nacionalnom zastavom u svom međunožju. Za Drowned World Tour 2001., Madonna je nosila krznenu bundu i Dolce & Gabbana majicu na kojoj je s prednje strane pisalo Mother a sa stražnje F*cker. Pjesmu je izvela i na sljedećoj turneji, Re-Invention Tour 2004. Ovdje je također bila završna pjesma koncerta. Madonna je nosila škotski kilt. Pjesma je uključena na live album i dokumentarni film I'm Going to Tell You a Secret.